eplefrukt
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Frukt - planteanatomi
Eplefrukter er saftige frukter hos mange av artene i rosefamilien. Epler og pærer er godt kjente eplefrukter. Eplefrukter er en av de saftige frukttypene, sammen med bær og steinfrukter. Eplefrukter er hjelpefrukter, hvilket vil si at frukten er dannet av annet vev i tillegg til fruktbladene. Eplefrukter dannes av 2–5 fruktblad som er omgitt av og vokst sammen med blomsterbunnen.
Man skiller mellom to typer, steineple og bæreple. Steinepler Hos steinepler danner fruktbladene hver for seg et steinhardt lag rundt hvert sitt frø. Det blir da 2–5 frie steiner inne i den saftige, melne eplefrukten.Steineple forekommer blant annet hos dvergmispel, mispel, hagtorn og ildtorn. Bærepler Hos bærepler danner fruktbladene et felles kjernehus omkring frøene. Kjernehuset har en pergamentaktig vegg, som er vokst sammen med den kjøttfulle blomsterbunnen.Bæreple forekommer blant annet hos epletre, pæretre, rogn, asal, blåhegg, kvede og ildkvede. Les mer i Store norske leksikon hjelpefrukt frukt frukttyper bær steinfrukt